Drie vroue in hof na hulle glo fetus brand | Maroela Media
Drie vroue in hof na hulle glo fetus brand
Drie jong vroue wat van moord aangekla word nadat hulle glo ‘n fetus gebrand het, het Maandag in die Ekangala-landdroshof naby Bronkhorstspruit verskyn.
Konst. Zanele Vilakazi, woordvoerder van die polisie, sê die saak is tot Donderdag uitgestel wanneer die 18-jarige ma om borg sal aansoek doen. Sy bly in aanhouding. Die ander twee vroue, onderskeidelik 18 en 19 jaar oud, is op waarskuwing vrygelaat.
Die vrou was vyf maande swanger en het Donderdagaand pille gedrink om die fetus af te bring. “Kort nadat sy die pille gedrink het, het sy in ‘n toilet geboorte gegee. Sy kon nie die fetus in die toilet afspoel nie aangesien dit te groot was,” het Vilakazi gesê.
Vilikazi sê die vrou het toe glo die fetus in ‘n plastieksak gesit en weggesteek. Sy het glo hierna vir haar vriende by die skool om raad gevra waarna hulle glo besluit het om die fetus te brand.
Vilikazi sê ‘n ander skoolmeisie het gehoor wat hulle beplan en haar ma ingelig. Die ma het die polisie in kennis gestel en die vrou is kort na die voorval in hegtenis geneem.
Bronkhorstspruit fetus hof
‘Verslag versterk wanvoorstellings oor regstelaksie’
Bafana-afrigter se lot bekend
Mensig maar dis wreed, dis moord. Steriliseer haar ook sommer. Die twee skoolmaats moet maar dieselfde ontvang, hulle is net so aandadig.
Voorbehoedmiddels is gratis beskikbaar by klinieke, wat gaan aan met die jeug.